
FR MUTIARA

PARALLEL AND BEYOND



 

CADANGAN MEMASUKKAN PERISIAN INTEGRASI PERAKAUNAN, GST, ZAKAT DAN WAQAF “SALIHIN PREMIER SOLUTIONS” (SPS), SPSLITE CASHBOOK DAN KURSUS SERTA PERSIJILAN SPS SEBAGAI SEBAHAGIAN DARIPADA PROGRAM PEMERKASAAN KANDUNGAN UNTUK PUSAT INTERNET SATU MALAYSIA (PI1M COMMUNITY CONTENT ENHANCEMENT By ACCOUNTING SOLUTIONS)
Dengan segala hormatnya kami merujuk kepada perkara di atas. 

Untuk makluman Y.B Dato’, kami FR Mutiara (M) Sdn Bhd (FR Mutiara) bersama SALIHIN GST Services Sdn. Bhd. (SALIHIN),  firma perunding perniagaan dan teknologi maklumat (IT) milik penuh Bumiputera berbesar hati untuk mengemukakan kertas cadangan kami “PI1M Community Content Enhancement by Accounting Solutions” untuk memperkasa Pusat Internet 1 Malaysia (PI1M). Kami mempunyai pengalaman lebih 15 tahun di dalam sektor perkhidmatan profesional iaitu pengauditan, perakaunan, percukaian dan perundingan korporat dan mempunyai rangkaian pelanggan dari pelbagai industri di dalam dan luar negara. Kami juga merupakan pengeluar perisian integrasi perakaunan, GST, Zakat dan Waqaf “SALIHIN PREMIER SOLUTIONS” (SPS) yang telah mendapat kelulusan daripada Jabatan Kastam Diraja Malaysia (JKDM) sebagai perisian patuh GST. Perisian integrasi bersama pengiraan Zakat serta Waqaf masa nyata ini merupakan perisian yang pertama seumpamanya di dunia dan dibangunkan sepenuhnya oleh akauntan-akauntan pakar Bumiputera dengan kerjasama pengaturcara IT yang terdiri daripada anak-anak tempatan. 
Ianya amat sesuai digunakan oleh usahawan kecil dan sederhana (SME), para lepasan ijazah serta lepasan SPM/ STPM di kawasan luar bandar serta pedalaman untuk belajar, menguasai serta memberi khidmat kepada komuniti PI1M melalui program latihan serta persijilan yang diberikan secara percuma seperti yang dinyatakan didalam kertas cadangan kami. Ianya juga bagi memenuhi keperluan era pelaksanaan GST di samping memenuhi tanggungjawab patuh Shariah bagi perniagaan milik Muslim. Maklumat lanjut mengenai perisian ini boleh dirujuk melalui risalah yang kami lampirkan.

Berikut adalah ringkasan cadangan kami:-

	Bil.
	Perkara

	1.
	Tajuk Cadangan
	PI1M Community Content Enhancement by Accounting Solutions

	2.
	Pakej Cadangan
	i. Perisian SPS (Perakaunan, GST, Zakat & Waqaf)

ii. Perisian Berasaskan Awan SPSLite Cash Book

iii. Perisian Berasaskan Awan SPSLite Web Perniagaan
iv. Set Modul Latihan & Persijilan

v. Bimbingan dan sokongan teknikal berkaitan perisian SPS, SPSLite dan SPSLite Website

	3.
	Objektif Cadangan
	i. Pemasangan dan Penyelengaraan perisian integrasi perakaunan, GST, Zakat dan Waqaf “SALIHIN PREMIER SOLUTIONS” (SPS), SPSLite CashBook dan SPSLite Web Perniagaan untuk 600 PI1M di seluruh Malaysia.

ii. 1,600 siri kursus untuk PI1M dalam tempoh masa empat (4) tahun.

iii. Pentauliahan sijil kursus SPS, SPSLite dan SPSLite Web Perniagaan kepada 30,000 peserta PI1M.

iv. Mewujudkan 1,200 “Certified Accounting Technician PI1M” diseluruh negara.

v. Membangunkan platform “Learning & Job Matching” antara peserta program ini dengan bakal majikan yang terdiri daripada Syarikat SME dan GLC.

	4.
	Sasaran Pusat PI1M
	         600 buah PI1M

	5.
	Tempoh pelaksanaan
	         5 tahun


Pihak kami amat berbesar hati sekiranya diberi peluang untuk melaksanakan projek ini bersama-sama dengan pihak PI1M. Untuk itu, pihak kami mengalu-alukan sebarang perbincangan lanjut dengan pihak KKMM, SKMM & serta PI1M bagi memberikan peluang kepada pihak kami untuk membentang serta memperincikan kertas cadangan kami.

Dilampirkan bersama-sama surat ini, cadangan kami serta dokumen-dokumen berkaitan untuk rujukan dan penelitian Y.B Dato’. 

Sokongan dan persetujuan dari Y.B Dato’ amatlah kami hargai dan didahului dengan jutaan terima kasih.

Sekian, Wassalam.

Yang Benar,

………………………………….
Azriman Bin Abdullah

Pengarah Urusan 

